Яшчэ адно новаўвядзенне сёлетняй праграмы — вылучэнне ў кожным класе рэзерву вучэбнага часу. “Гэтую рэзервовую гадзіну настаўнік можа выкарыстаць па сваім меркаванні, напрыклад, калі ўрок прападае. Таксама ва ўсіх класах прадугледжаны гадзіны для абагульнення і паўтарэння вывучанага за год. На ўроку-абагульненні мэтазгодна не толькі сістэматызаваць тыя веды, якія вучні атрымалі па прадмеце за год, але і даць навучэнцам спіс твораў для чытання летам, прарэкламаваўшы іх, — растлумачыла Інга Аляксееўна.